
หมวด 1
การนําองค์กร (Leadership)




โรงเรียนดงขุยวิทยาคมให้ความสำคัญกับการนำองค์กร เพราะเป็นปัจจัยหลักที่ส่งผลถึงประสิทธิภาพในการบริหารจัดการและผลลัพธ์ที่จะเกิดขึ้น ทั้งนี้เพื่อให้บรรลุเป้าหมายที่กำหนดและเป็นไปตามวิสัยทัศน์
ของโรงเรียน การบริหารงานของโรงเรียนดงขุยวิทยาคม เพื่อให้เกิดการนำองค์กรที่มีคุณภาพนั้น ได้กำหนดรูปแบบ
ของการบริหารโรงเรียนดงขุยวิทยาคมสู่สากล และใช้เป็นเครื่องมือสำหรับการขับเคลื่อนการบริหารจัดการ
ของโรงเรียน  โดยรูปแบบดังกล่าวนี้ให้ความสำคัญกับระบบหลัก 2 ระบบ คือ ระบบดูแลช่วยเหลือนักเรียน ระบบเรียนรู้ โดยใช้รูปแบบการบริหารงานแบบ KORPAI Model ซึ่งแสดงรายละเอียด
รูปแบบการบริหารงานแบบ KORPAI Model

ภาพที่ 1 รูปแบบการบริหารงานโรงเรียนดงขุยวิทยาคม
ขั้นตอนการบริหารมี 6 ขั้นตอน ดังนี้


1. ขั้น K : Knowledge หมายถึง การรับรู้



เป็นการรับรู้ข้อมูล ข่าวสาร เสียงสะท้อน นโยบาย ระเบียบ ข้อบังคับ บริบทของสถานศึกษา 
จากนักเรียน ผู้ปกครอง ชุมชน ครูและบุคลากรทางการศึกษา คณะกรรมการสถานศึกษาขั้นพื้นฐาน รวมทั้งองค์กรภาครัฐและเอกชน


2. ขั้น O : Objective หมายถึง วัตถุประสงค์



เป็นการกำหนดวัตถุประสงค์ เป้าหมาย ตัวชี้วัดในการดำเนินงาน


3. ขั้น R : Relation หมายถึง ความสัมพันธ์



เป็นการตระหนักถึงการมีส่วนร่วมในการบริหารโรงเรียน โดยนักเรียน ผู้ปกครอง ชุมชน ครูและบุคลากรทางการศึกษา คณะกรรมการสถานศึกษาขั้นพื้นฐาน


4. ขั้น P : Process หมายถึง กระบวนการ



เป็นการกำหนดวิธีการ ขั้นตอนการดำเนินงาน รวมทั้งการนำนวัตกรรมใหม่ ๆ มาใช้ในการดำเนินงาน ให้บรรลุวัตถุประสงค์ เพื่อให้เกิดประสิทธิภาพและประสิทธิผล


5. ขั้น A : Apply หมายถึง การประยุกต์



เป็นการนำผลการดำเนินงานมาตรวจสอบ เพื่อพัฒนา ปรับปรุง แก้ไข และนำมาประยุกต์ใช้


6. ขั้น I : Integration หมายถึง การบูรณาการ



เป็นการบูรณาการต่อยอดองค์ความรู้ โดยการแลกเปลี่ยนเรียนรู้ และขยายผลองค์ความรู้
ไปยังงานต่าง ๆ
1.1 การนําองค์กรโดยผู้นําระดับสูง (Senior Leadership)


ก. วิสัยทัศน์ พันธกิจ และค่านิยม (Vision, Mission and Values)



(1) วิสัยทัศน์ พันธกิจ และค่านิยม (Vision, Mission and Values)




กระบวนการกำหนดวิสัยทัศน์ ดำเนินการดังนี้




1. ศึกษาอดีตของโรงเรียนทั้งด้านรูปแบบการบริหารงานและผลงานที่เกิดขึ้น




2. ปัจจุบัน เป็นการศึกษา ทั้งนโยบายของต้นสังกัด สภาพสังคม และโครงการที่โรงเรียนเข้าร่วม




3. มุ่งมั่นสู่อนาคต นำข้อมูลที่ได้จากข้อ 1 และข้อ 2 มาให้คณะครูแสดงความคิดเห็นเพิ่มเติม




4. วิเคราะห์สภาพปัจจุบันปัญหา โดยใช้ SWOT Analysis





5. คณะกรรมการบริหารโรงเรียน ร่วมกันกำหนดวิสัยทัศน์ พันธกิจ และเป้าประสงค์ (ฉบับร่าง) เพื่อให้คณะครูร่วมแสดงความคิดเห็น




6. นำเสนอวิสัยทัศน์ พันธกิจ และเป้าประสงค์ ที่ผ่านการรับฟังความคิดเห็นจากคณะครู 
ให้ผู้มีส่วนเกี่ยวข้อง แสดงความคิดเห็นเพิ่มเติม (คณะกรรมการสถานศึกษาขั้นพื้นฐาน ภาคีเครือข่าย 4 ฝ่าย
สภานักเรียน) ปรับปรุง แก้ไข ตามข้อเสนอแนะ




7. ประชาสัมพันธ์เพื่อนำไปจัดทำแผนกลยุทธ์




8. นิเทศ กำกับ ติดตาม ตรวจสอบ ประเมินผลการนำวิสัยทัศน์ไปใช้



เมื่อศึกษาการบริหารของโรงเรียนดงขุยวิทยาคมได้กำหนดนโยบายส่งเสริม สนับสนุนให้โรงเรียน
มีการพัฒนาอย่างต่อเนื่อง และยั่งยืนโดยมีกระบวนการบริหารงานที่มีคุณภาพ  โดยใช้รูปแบบการบริหารโรงเรียนแบบ “KORPAI Model”



วิสัยทัศน์ (Vision) ของโรงเรียนดงขุยวิทยาคม “เป็นองค์กรแห่งการเรียนรู้ สู่มาตรฐานสากล 
บนพื้นฐานหลักปรัชญาของเศรษฐกิจพอเพียง”



ค่านิยมองค์กร (Core Value) ของโรงเรียนดงขุยวิทยาคม “ดูแลนักเรียนอย่างบุตรหลาน”


การจัดทำวิสัยทัศน์และค่านิยม โรงเรียนได้ดำเนินการ โดยใช้กระบวนการ A-D-L-I ดังนี้



1) แนวทาง (Approach) โรงเรียนจัดประชุมครู บุคลากรและผู้มีส่วนได้ส่วนเสีย ในการพัฒนาโรงเรียน โดยการสร้างความเข้าใจความสำคัญ ความตระหนัก วัตถุประสงค์ เพื่อให้เกิดความร่วมมือ ร่วมคิด รับผิดชอบ
วางแนวทางร่วมกันมอบหมายนโยบายในการทำงานในแต่ละฝ่าย วิเคราะห์สถานภาพปัจจุบันของโรงเรียน 
โดยวิเคราะห์สภาพแวดล้อมภายนอกและสภาพแวดล้อมภายใน (SWOT Analysis) เพื่อให้ทุกฝ่ายเข้าใจ
และทราบถึงสภาพปัจจุบันของโรงเรียน รวบรวมข้อมูลพื้นฐาน สารสนเทศทุกด้านที่เกี่ยวข้องกับโรงเรียน 
ความต้องการของผู้มีส่วนได้ส่วนเสียที่มีต่อโรงเรียน 



2) การถ่ายทอดเพื่อนำไปปฏิบัติ (Deployment) นำมุมมองของผู้บริหาร ครู และผู้มีส่วนได้ส่วนเสียทุกคนมาวิเคราะห์ความเชื่อมโยงจัดลำดับความสำคัญของประเด็นต่าง ๆ และคัดเลือกสภาพที่เป็นปัญหาเร่งด่วน สภาพที่มีการพัฒนาอยู่พร้อมจะดำเนินการให้เกิดความยั่งยืน ที่ประชุมร่วมกันตัดสินใจอนาคตที่โรงเรียนควรจะพัฒนาและก้าวกระโดดให้เป็นโรงเรียนที่สามารถจัดการศึกษาได้อย่างสมบูรณ์ และมีประสิทธิภาพ



3) การเรียนรู้ (Learning) จัดประชุมปฏิบัติการทบทวน และประเมินผลการปฏิบัติงาน ความพึงพอใจของทุกฝ่ายที่เกี่ยวข้องการดำเนินงานภายใต้การมีส่วนร่วมของบุคลากรโรงเรียน องค์กรเครือข่าย และผู้มีส่วนได้ส่วนเสียของโรงเรียนเหล่านี้ สร้างความรัก ความผูกพันของทุกคนทุกฝ่ายที่เกี่ยวข้องกับโรงเรียน ส่งผลให้การทำงานมีประสิทธิภาพและประสิทธิผล



4) การบูรณาการ (Integration) นำผลที่ได้จากการประเมินมาทบทวนปรับปรุงแก้ไขอย่างต่อเนื่อง รวมถึงการเน้นย้ำให้บุคลากรทุกคนทุกฝ่ายเข้าใจ และมีแนวปฏิบัติที่ตรงกันทั่วทั้งองค์กร เพื่อการพัฒนาอย่าง
ยั่งยืนตลอดไป



(2) การส่งเสริมการประพฤติปฏิบัติตามกฎหมายและการประพฤติปฏิบัติอย่างมีจริยธรรม (Promoting Legal and Ethical Behavior)




ผู้นำองค์กรมีความสำคัญต่อการส่งเสริมให้เกิดการประพฤติปฏิบัติตามกฎหมายและมีจริยธรรม
ของบุคลากรที่อยู่ในองค์กรนั้น ๆ แนวทางการดำเนินงานของโรงเรียน คือ




1) การปฏิบัติตนของฝ่ายบริหารที่สะท้อนถึงความมุ่งมั่นต่อการประพฤติปฏิบัติตามกฎหมาย
และจริยธรรม




- การเป็นแบบอย่างที่ดีให้กับบุคลากรในด้านต่าง ๆ  




- การจัดระบบงานในโรงเรียนให้ถูกต้อง มีการกำกับระบบงานตามกฎหมาย ระเบียบปฏิบัติ
ที่เกี่ยวข้อง 




- กระจายอำนาจ ให้บุคลากรมีส่วนร่วมในการบริหารจัดการ ผ่านรองผู้อำนวยการ 
ผู้ช่วยผู้อำนวยการ หัวหน้างาน หัวหน้ากลุ่มสาระการเรียนรู้ หัวหน้าระดับชั้น 




- เน้นการทำงานเป็นทีม และมีระบบงานที่โปร่งใส ตรวจสอบได้ 




- นิเทศ กำกับติดตาม และส่งเสริมการนำผลการประเมินมาใช้พัฒนางาน




2) สร้างบรรยากาศในโรงเรียนเพื่อส่งเสริมการปฏิบัติงานและพัฒนางานได้อย่างต่อเนื่อง
มีการถ่ายทอดเรียนรู้ประสบการณ์การทำงานจากรุ่นพี่สู่รุ่นน้อง การวางแผนด้านกำลังคนอย่างรอบคอบ 
นำเทคโนโลยีสมัยใหม่มาพัฒนางาน ที่สำคัญคือการส่งเสริม สนับสนุนให้ฝ่ายบริหารของโรงเรียนทุกคน 
เป็นตัวอย่างที่ดีในการประพฤติปฏิบัติตามกฎหมายและจริยธรรม


(3) การสร้างโรงเรียนที่ประสบความสําเร็จ (Creating a Successful Organization)



1) เป็นกัลยาณมิตรกับเพื่อนร่วมงาน ใช้หลักธรรมาภิบาลในการกำกับดูแลองค์กร ดังนี้ หลักนิติธรรม หลักคุณธรรม หลักความโปร่งใส่ หลักความมีส่วนร่วม หลักความรับผิดชอบ หลักความคุ้มค่า



2) บริหารแบบมีส่วนร่วม มีระบบการบริหารงานโดยใช้โรงเรียนเป็นฐาน (School Based Management) มีส่วนร่วมในการบริหารการศึกษา สามารถตรวจสอบและเกิดความโปร่งใสการจัดการระบบ
การทำงานใช้กระบวนการ A-D-L-I ประกอบด้วย การวางแผนการดำเนินงาน การตรวจสอบ
และการนำผลไปปรับปรุงพัฒนา เพื่อให้โรงเรียนมีผลสำเร็จของการบริหารงานที่เป็นเลิศ



3) ส่งเสริมให้มีการแลกเปลี่ยนเรียนรู้ มีการอบรม สัมมนา สนับสนุนด้านงบประมาณอย่างพอเพียง เพื่อให้การพัฒนาศึกษาบรรลุตามเป้าประสงค์และเกิดความคล่องตัวในการปฏิบัติงานอย่างต่อเนื่อง 



4) มอบอำนาจในลักษณะทีมงาน / คณะกรรมการ มีการกระจายอำนาจในลักษณะของคณะทำงาน โดยการแต่งตั้งคณะกรรมการบริหารโรงเรียน ประกอบด้วย ผู้อำนวยการ รองผู้อำนวยการ หัวหน้ากลุ่มงาน หัวหน้ากลุ่มสาระการเรียนรู้ และหัวหน้าระดับชั้น มีส่วนร่วมในการตัดสินใจ แสดงความคิดเห็น เพื่อแก้ไขปัญหาเรื่องที่ผ่านมา และเสนอแนวทางที่ปฏิบัติต่อไป



5) มอบหมายงานให้ผู้ปฏิบัติงานมีโอกาสได้ใช้ศักยภาพในการทำงานอย่างเต็มที่ ครูปฏิบัติหน้าที่
จัดกิจกรรมการเรียนการสอนตรงตามวิชาเอก รวมทั้งปฏิบัติงานพิเศษต่าง ๆ ตามความถนัดและความรู้
ความสามารถ

ข. การสื่อสารและผลการดําเนินการของโรงเรียน (Communication and Organizational Performance)



(1) การสื่อสาร (Communication) 




การสื่อสารในรูปแบบการสื่อสารตามสายงานที่ปรากฏในโครงสร้างการบริหารของโรงเรียน 
ด้านการจัดการเรียนรู้เป็นการสื่อสารผ่านหัวหน้ากลุ่มสาระการเรียนรู้ ด้านการปฏิบัติงานอื่น ๆ ผ่านหัวหน้างานและรองผู้อำนวยการโรงเรียน มีคณะกรรมการบริหารโรงเรียนที่นำข้อมูลจากฝ่ายปฏิบัติสู่การพิจารณาหรือรับทราบในฝ่ายบริหารได้ แต่ละกลุ่มงานมีคณะกรรมการบริหารของกลุ่มงาน เพื่อดำเนินงานในรูปคณะกรรมการที่ใกล้ชิดกับผู้ปฏิบัติ สื่อสารง่าย



ปัจจุบันโรงเรียนได้นำเทคโนโลยี เข้ามาใช้ในการบริหารจัดการและการพัฒนาการเรียนรู้ เทคโนโลยีสมัยใหม่ช่วยให้การติดต่อสื่อสารเป็นไปอย่างรวดเร็วเพราะครูทุกคนมี อีเมล เฟสบุ๊ก ไลน์ โทรศัพท์ ที่สามารถติดต่อสื่อสาร ส่งความคิดเห็น/ข้อมูล มายังฝ่ายบริหารได้ช่วยลดปริมาณกระดาษที่ใช้ในแต่ละปี



รูปแบบของการสื่อสารอื่น ๆ เช่น วารสารโรงเรียน หนังสือเวียน การสื่อสารผ่านงานประชาสัมพันธ์โรงเรียน  การประชุมประจำเดือน การเปิดรับข้อร้องเรียน ข้อเสนอแนะ ข้อคิดเห็นจากนักเรียน ผู้ปกครอง และ
ผู้มีส่วนได้เสียของโรงเรียน เป็นต้น


(2) การทําให้เกิดการปฏิบัติอย่างจริงจัง (Focus on Action)



ผู้บริหารโรงเรียนมีวิธีดำเนินการเพื่อให้เกิดการปฏิบัติการอย่างจริงจัง จนบรรลุวัตถุประสงค์
มีการปรับปรุงผลการดำเนินการและบรรลุวิสัยทัศน์ขององค์กร โดย




1) การนำนวัตกรรมการจัดการเรียนรู้มาเป็นแนวทางในการเรียนรู้ร่วมกันของบุคลากร ช่วยให้การดำเนินงานของโรงเรียนประสบผลสำเร็จมากยิ่งขึ้น




2) การจัดวางระบบการวัด ประเมินผลที่นำเทคโนโลยีเข้ามาช่วยเสริมประสิทธิภาพการทำงาน




3) การจัดทำระบบเครือข่ายการทำงานโดยใช้เทคโนโลยี เพื่อลดความซ้ำซ้อนในการทำงาน 
และสามารถเชื่อมโยงข้อมูลสารสนเทศทั้งในระบบบุคคล ห้องเรียนและโรงเรียน




4) การดำเนินการตามโครงการ มีการประชุมชี้แจงวิธีการปฏิบัติโครงการก่อนดำเนินการ
 และมีการจัดทำคู่มือการปฏิบัติงานตามโครงการ เพื่อให้ผู้ปฏิบัติงานมีแนวทางในการปฏิบัติงานและเป็นไป
ในแนวทางเดียวกัน



ผู้บริหารมีการดำเนินการในการระบุสิ่งที่ต้องทำในการตั้งความคาดหวังต่อผลการดำเนินการ




1) รวบรวมผลการดำเนินงานของบุคลากรเพื่อนำมาวิเคราะห์




2) วิเคราะห์จุดแข็ง จุดอ่อน โอกาสและอุปสรรค ในการพัฒนา




3) ประชุมชี้แจงสภาพปัญหาและหาแนวทางร่วมกัน เพื่อกำหนดทิศทางในการดำเนินงาน




4) มีการทบทวนผลการดำเนินงานในภาพรวมโดยใช้ผลการประเมินและการทบทวนมาประเมิน
ความสำเร็จของการบรรลุเป้าประสงค์ของโรงเรียนดังนี้





4.1) ประชุมบุคลากรพิจารณาผลการดำเนินงาน เพื่อกำหนดเป้าประสงค์ และผลการดำเนินงานที่คาดหวังร่วมกัน จัดทำแผนกลยุทธ์ โดยมีการกำหนดผู้รับผิดชอบกลยุทธ์หลัก และผู้รับผิดชอบระดับโครงการ และมอบหมายให้ผู้เกี่ยวข้องทุกระดับดำเนินการตามแผน





4.2) มีการมอบหมายงานให้แต่ละงานจัดทำแผนปฏิบัติการประจำปี และนำเสนอ
ให้ที่ประชุมพิจารณาให้ความเห็นชอบ





4.3) มีแผนระยะสั้น 1 ปี คือ แผนปฏิบัติการประจำปีการศึกษา



มีการนำผลการประเมินและการทบทวนนี้มาใช้ในการประเมินความสามารถในการตอบสนองความต้องการที่เปลี่ยนแปลงของโรงเรียน โดยนำผลการประเมินการปฏิบัติงาน และข้อมูลสะท้อนของผู้รับบริการ
มาใช้ในการปรับปรุงคุณภาพของงานให้มีประสิทธิภาพในแผนกลยุทธ์ของโรงเรียนได้มีการกำหนดตัวชี้วัดความสำเร็จของแต่ละกิจกรรม เป็นร้อยละของระดับความสำเร็จในแต่ละปี เพื่อเป็นเกณฑ์ในการประเมินผล
การจัดกิจกรรม และแสดงให้เห็นถึงพัฒนาการของความสำเร็จ โดยการจัดทำรายงานประจำปีเสนอ
ต่อสาธารณชน
1.2 การกํากับดูแลองค์กรและความรับผิดชอบต่อสังคม (Governance and Societal Responsibilities)


ก. การกํากับดูแลโรงเรียน (Organizational Governance)



(1) ระบบการกำกับดูแลโรงเรียน (Governance System) 



โรงเรียนมีการบริหารงานเพื่อการกำกับ ดูแลโรงเรียน ฝ่ายบริหารประกอบด้วย ผู้อำนวยการ 
รองผู้อำนวยการ พร้อมทั้งมีโครงสร้างการบริหารงานแบ่งเป็นกลุ่มงาน 5 กลุ่มงาน กลุ่มงานบริหารทั่วไป 
กลุ่มงานบริหารงบประมาณ กลุ่มงานบริหารงานบุคคล กลุ่มงานบริหารวิชาการ และงานกิจการนักเรียน 
โดยมีหัวหน้ากลุ่มงานที่ได้รับคัดเลือกจากบุคลากรที่มีผลงานเป็นที่ยอมรับ ที่จะช่วยให้งานที่อยู่ในความรับผิดชอบของแต่ละฝ่าย สามารถดำเนินงานได้อย่างต่อเนื่อง

ภาพที่ 2 แสดงระบบการกำกับดูแลโรงเรียน
(2) การประเมินผลการดําเนินการ (Performance Evaluation)



การกำกับดูแลโรงเรียนเพื่อให้ประสบผลสำเร็จในเรื่องต่าง ๆ ฝ่ายบริหารได้จัดให้มีการประชุม
เพื่อประเมินผลการดำเนินงาน การจัดกิจกรรม โครงการต่าง ๆ  ร่วมกันกับผู้บริหาร  คณะครู นักเรียน ด้วยวิธีการและช่องทางที่หลากหลาย เช่น เว็บไซต์โรงเรียน การประเมินความพึงพอใจในการประชุมประชุมผู้ปกครอง และประชุมผู้ปกครองเครือข่าย การประชุมคณะครูการอบรมสัมมนา การศึกษาดูงาน ประเมินผลจากการสังเกต ร่องรอยของการบริหารจัดการ ตามกำหนดโครงสร้างการบริหารงาน และหน้าที่ความรับผิดชอบอย่างชัดเจน 
ทำให้บุคลากรสามารถปฏิบัติหน้าที่ตามที่ได้รับมอบหมายได้อย่างมีประสิทธิภาพเกิดประสิทธิผล รู้จักบทบาทหน้าที่ของตนเอง มีการทำงานเป็นทีม ทำให้การปฏิบัติงานดำเนินไปด้วยดีตามคู่มือดำเนินการที่เป็นมาตรฐาน



การประเมินผลจากความร่วมมือกันระหว่างฝ่ายบริหารและคณะกรรมการสถานศึกษาขั้นพื้นฐาน
ที่เป็นไปตามวิสัยทัศน์ พันธกิจ เป้าประสงค์ของโรงเรียน มีการดำเนินการจัดทำแผนประจำปีสอดคล้องกับเป้าหมาย นโยบายการจัดการสถานศึกษาตลอดจนสภาพความต้องการของท้องถิ่นและสถานศึกษา 
เมื่อดำเนินการเสร็จสิ้นในปีงบประมาณ จะประเมินผลและรายงานผลตามแผนให้ผู้ที่เกี่ยวข้องและชุมชนได้รับทราบ นำผลการประเมินมาวิเคราะห์ เพื่อปรับปรุงแก้ไขการดำเนินงานครั้งต่อไปให้เกิดประสิทธิภาพดียิ่งขึ้น



โรงเรียนมีการประเมินผลการดำเนินการตามโครงการและกิจกรรมตามแผนปฏิบัติการประจำปี
ของทุกหน่วยงาน โดยใช้ผลการกำกับ ติดตาม ตรวจสอบ ประเมิน การบรรลุวัตถุประสงค์ ตามตัวชี้วัดความสำเร็จ
ของแต่ละกิจกรรม โดยกำหนดให้มีการสรุปผลการดำเนินกิจกรรมต่อโรงเรียน เพื่อนำผลการประเมินไปปรับปรุงแก้ไขโครงการและกิจกรรมที่ไม่บรรลุตามเป้าหมายและวัตถุประสงค์ ส่วนโครงการและกิจกรรมที่บรรลุเป้าหมายและวัตถุประสงค์จะนำไปพัฒนาให้มีประสิทธิภาพให้เกิดประสิทธิผลสูงขึ้นในปีต่อไป



ในส่วนของการประเมินการปฏิบัติงานของบุคลากรในโรงเรียน เป็นการประเมินในลักษณะของการรายงานผลการปฏิบัติงาน ภาระงานและหน้าที่ตามที่ได้รับมอบหมาย ประกอบกับการนำเสนอผลการปฏิบัติงานในรูปแบบของแฟ้มสะสมงาน มีการประเมินตนเอง ประเมินผลการปฏิบัติงานโดยคณะกรรมการ ในการประเมินประกอบด้วย ฝ่ายบริหารโรงเรียน หัวหน้ากลุ่มสาระการเรียนรู้ หัวหน้างาน ตามลำดับ ในส่วนของการประเมินประสิทธิภาพการบริหารจัดการ และการปฏิบัติงานของผู้บริหารโรงเรียนภาคี 4 ฝ่าย และผู้มีส่วนเกี่ยวข้อง 
ใช้แบบสอบถามแสดงความคิดเห็นที่มีต่อสภาพการปฏิบัติงานโรงเรียนนำผลการประเมินไปปรับกลยุทธ์
ในการพัฒนาระบบงานของโรงเรียนและใช้เป็นข้อมูลในการพิจารณาเลื่อนขั้นเงินเดือน ค่าจ้างแก่ข้าราชการครู บุคลากรทางการศึกษาและลูกจ้างประจำ และส่งเสริมให้ครูนำผลงานไปพัฒนาความก้าวหน้าในวิชาชีพ
เพื่อปรับปรุงตำแหน่งให้สูงขึ้น และสนับสนุนให้ได้รับคัดเลือกในการพิจารณาเข้ารับรางวัลต่าง ๆ

ข. การประพฤติปฏิบัติตามกฎหมายและมีจริยธรรม (Legal and Ethical Behavior)



โรงเรียนมีการบริหารจัดการหลักสูตร ตามหลักสูตรแกนกลางทุกประการ รายวิชาเพิ่มเติม ได้จัดให้นักเรียนเลือกเรียนอย่างหลากหลาย ทั้งวิชาสามัญและวิชาชีพ โรงเรียนก็ส่งเสริมให้นักเรียนมีความเข้าใจ และเห็นความสำคัญของวิชาชีพต่าง ๆ การวิเคราะห์สถานการณ์ในปัจจุบันเพื่อวางแผนสำหรับอนาคตที่จะเกิดขึ้น โรงเรียนมีการวิเคราะห์หลักสูตรที่ใช้ในการจัดการเรียนการสอน มีการปรับปรุงเพื่อให้สอดคล้องกับสภาพปัจจุบัน ปัญหาและความต้องการ เช่น การเรียนการสอนในวิชา IS ให้นักเรียนเลือกประเด็นที่เกี่ยวข้องกับสภาพปัจจุบัน ปัญหาทั้งในด้านสิ่งแวดล้อม ธรรมชาติวิทยา ความเป็นอยู่ของนักเรียนทั้งในโรงเรียนและที่บ้านหรือชุมชน นอกจากนี้ ในหลักสูตรยังวิเคราะห์ว่าความจำเป็นด้านภาษาเพื่อการสื่อสารจะเป็นสิ่งที่ดีต่อการเตรียมความพร้อมของนักเรียนสู่ประชาคมอาเซียน จึงมีการเพิ่มวิชาภาษาอังกฤษเพื่อการสื่อสารให้นักเรียนทุกคน และกำหนด
เป็นนโยบายในการพัฒนานักเรียนของครูที่ปรึกษาในแต่ละระดับชั้น ที่ต้องดำเนินการพัฒนาการใช้ภาษาอังกฤษ 
เพื่อการสื่อสารโดยกำหนดไว้เป็นกิจกรรมบังคับที่ต้องปฏิบัติในคู่มือครูที่ปรึกษา

ค. ความรับผิดชอบต่อสังคม (Societal Responsibilities)



(1) ความผาสุกของสังคม (Societal Well-Being)



กระบวนการสร้างความผาสุกให้กับชุมชนผ่านหลักสูตรสถานศึกษาที่มุ่งเน้นการสร้างให้นักเรียน
มีความเป็นพลโลก สร้างความตระหนักในการอยู่ร่วมกันและแบ่งปันจากกิจกรรมสาธารณะประโยชน์ 
โดยมีนโยบายให้ครูทุกคนจัดการเรียนการสอนโดยบูรณาการหลักปรัชญาของเศรษฐกิจพอเพียง
ในแผนการจัดการเรียนรู้และมีงานนิเทศการเรียนการสอนเป็นผู้รับผิดชอบ เพื่อมุ่งสร้างความสมดุลในด้านวัตถุ สังคม สิ่งแวดล้อมและวัฒนธรรม นอกจากนี้โรงเรียนได้เข้าร่วมโครงการต่าง ๆ ที่ร่วมปลูกฝังคุณลักษณะ
อันพึงประสงค์ให้กับนักเรียน เช่น โรงเรียนปลอดขยะ โครงการทูบีนัมเบอร์วัน โครงการสถานศึกษาสีขาว
โครงการโรงเรียนสีเขียว


(2) การสนับสนุนชุมชน (Community Support)



โรงเรียนดำเนินการในการสนับสนุนและการสร้างความเข้มแข็งให้แก่ชุมชนที่สำคัญของโรงเรียน
อย่างจริงจัง ในหลากหลายวิธีการ ดังนี้




1) ส่งเสริม สนับสนุนและประสานงานการศึกษาของชุมชน องค์กร หน่วยงานสถาบันทางสังคม และเครือข่ายความร่วมมือระหว่างโรงเรียนในสำนักงานเขตพื้นที่การศึกษา




2) การบริการด้านอาคารสถานที่สำหรับชุมชน หน่วยงานราชการและเอกชน ในการจัดกิจกรรมทางศาสนา การประชุมสัมมนาต่าง ๆ พร้อมทั้งการอำนวยความสะดวกในด้านอุปกรณ์และครุภัณฑ์




3) การเข้าร่วมกิจกรรมในชุมชนหรือท้องถิ่น เนื่องในโอกาสและวันสำคัญของชาติศาสนา 
และพระมหากษัตริย์ ได้แก่ งานแห่เทียนเข้าพรรษา งานวันเฉลิมพระชนมพรรษา กิจกรรมการแข่งขันกีฬา 
และ งานเทศกาลอื่น ๆ ของจังหวัด




4) การจัดโครงการกิจกรรมเพื่อสังคมและสาธารณประโยชน์ การบำเพ็ญประโยชน์ ในลักษณะของการจัดกิจกรรมให้กับหน่วยงานในชุมชน ได้แก่ กิจกรรมปลูกป่า และกิจกรรมสาธารณประโยชน์อื่น ๆ
